ये धरती का सबसे 
बड़ा झरना नहीं है, 
किसी भी एंगल से नहीं।
लेकिन ये सबसे मशहूर 
झरनों में से एक ज़रूर हैं।
नाइग्रा फाल्स को देखने
हर साल दुनिया भर से 
लाखों लोग आते हैं।
लोग यहां इसके 
इतिहास के लिए आते हैं, 
रोमांस के लिए आते हैं,
और शानदार नज़ारों 
के लिए आते हैं।
लेकिन कुछ लोगों का इतनी 
दूरी से दिल नहीं भरता।
आप देख रहे हैं 
‘‘क्या हो अगर’’
नाइग्रा फाल्स तीन अलग-अलग 
झरनों से मिल कर बने हैं 
लेकिन इनमें से जिसे सबसे 
ज़्यादा पसंद किया जाता है,
वो है कैनेडियन हॉर्सशू फाल्स।
कैनेडियन हॉर्सशू फाल्स लगभग 
57 मीटर (187 फीट) ऊंचे,  
और 670 मीटर (2,200 फीट) चैड़े हैं।
इसके सबसे ऊपरी हिस्से से 
बहने वाले पानी की रफ्तार 
109 कि.मी प्रति घंटा 
(68 मील प्रति घंटा) होती है, 
इसके किनारों से करीब 28 लाख लीटर 
(740,000 गैलन) पानी हर सेकेंड गिरता है।
इसके क़द,
आकार, 
और इसकी नैचुरल 
पावर को देखते हुए, 
ये मानना मुश्किल है कि कोई यहां 
से गिरकर बच भी सकता है। 
पर फिर भी, ये हुआ है,  
कई बार।  
क्या ये उनका हुनर था?
या क़िस्मत?  
आप नाइग्रा फाल्स 
में गिर कर भी  
कैसे ज़िंदा बच सकते हैं?
नाइग्रा फाल्स से गिर कर बचने 
वाली पहली शख़्स थीं,
एनी एड्सन टेलर।
1921 में, अपने 63वें 
जन्मदिन के रोज़,  
वो एक लकड़ी और लोहे 
के बैरल में बैठकर,  
इस झरने के किनारों 
से तैर कर गुज़री थी।
टेलर ने ये स्टंट पैसों और 
शोहरत के लिए किया,
लेकिन इसके बाद भी वो ज़्यादा 
कुछ हासिल नहीं कर सकीं।
फिर भी, 
इस दिशा में इनकी राह में 
चलने वाले जांबाज़ रुके नहीं। 
जैसे 1928 में, 
जॉन लूसिए नाम का एक शख़स
32 इनर ट्यूब्स वाली 182 
सेंटीमीटर (6 फीट) की रबर  
और स्टील की बॉल में बैठकर 
नाइग्रा फाल्स पर पहुंचा।  
लूसिए गिरने पर बच गया, 
और बाकी की ज़िंदगी  
वहां आने वालों को 
चीज़ें बेचने में बिताई। 
हर जांबाज़ की किस्मत टेलर या 
लूसिए जितनी अच्छी नहीं थी। 
बल्कि, जिन 16 लोगों ने इस झरने 
से जीतने की कोशिश की है,
उनमें से आधे के क़रीब 
ही ज़िंदा बच पाए हैं।
आज तक में, केवल 5 लोग ही 
कैनेडियन हॉर्सशू फाल्स से 
असुरक्षित गिरने पर बच सके हैं।  
सबसे पहले,
और सबसे कम उम्र के थे 
1960 में, रॉजर वुडवर्ड।  
वो उस वक़्त केवल 7 साल के थे,
जब एक बोट से जुड़ी 
दुर्घटना के चलते 
वो बहाव के साथ 
झरने से नीचे गिर गए। 
वुडवर्ड को तुरंत ही बचा लिया 
गया और अस्पताल में 
सर की चोट के केवल तीन दिन के इलाज 
के बाद, वो पूरी तरह से ठीक हो गए। 
आज भी, इस वाक्ये को नाइग्रा के 
चमत्कार के नाम से जाना जाता है।
नाइग्रा के ज़्यादातर बचावकर्मियों 
और जानकारों का मानना है 
कि लोगों का यहां से गिर 
कर बचना केवल क़िस्मत है। 
लेकिन कुछ तरकीबें हैं जिनसे आप बच 
सकें, अगर किसी वजह से आप खुद को 
109 कि.मी प्रति घंटे (68 मील प्रति घंटे) 
की रफ्तार से बहते, 
जमा देने वाले पानी में 
57 मीटर (187 फीट) 
नीचे गिरता हुआ पाएं। 
जो सबसे पहली चीज आपको याद 
रखनी है, वो ये कि गिरने से पहले 
एक लंबी सांस लें। 
जब आप नीचे पहुंचेंगे, 
आपके आस पास 
ढ़ेर सारा पानी घूम रहा होगा, 
और ये याद दिलाने की 
तो ज़रूरत नहीं है 
कि इतनी ऊपर से गिरने वाले 
इतने सारे पानी का दबाव 
आपका दम घोंट सकता है।  
तो गिरने के पहले एक गहरी सांस लेने 
से आपको थोड़ा वक़्त मिल जाएगा। 
आपको अपने सर को बचाने 
की हर कोशिश करनी होगी।  
अगर हो सके, तो कोशिश करें कि 
गिरने पर पहले पैर नीचे टकराएं,
अपने हाथों से सर को और 
कोहनियों से नाक को ढ़क कर रखें,
आंखें बंद रखें
और मुंह को जितना हो सके, 
उतनी मज़बूती से बंद रखें। 
बल्कि, आपको अपनी सारी 
मांसपेशियों में तनाव रखना होगा
और अपने पैरों को आपस 
में जोड़ कर रखना होगा,
यानी शरीर को जितना 
हो सके, उतना टाइट रखें।  
अगर आप गिर कर बच 
जाते हैं तो बेहद खुशकिस्मत हैं,  
लेकिन इसका मतलब ये नहीं 
कि आप पूरी तरह से बच चुके हैं। 
झरने के नीचे के पानी का तापमान 
फ्रीज़िंग मार्क से भी नीचे होता है,
यानी आपके पास 
होंगे केवल 15 मिनट, 
इसके बाद हाइपोथर्मिया 
की शुरुआत हो जाएगी। 
आपको कई सारी चोटें लगी होंगी और 
आपकी हालत बिगड़ चुकी होगी,
अगर आप दिमाग शांत रख पाते हैं  
तो नाइग्रा फाल्स से 
गिर कर बच पाने वाले 
कुछ खुशकिस्मत लोगों 
में से एक हो सकते हैं।
ज़ाहिर है, बचे रहने का सबसे अच्छा 
तरीक़ा है वहां लगे वॉर्निंग साइन्स 
और सुरक्षा रेलिंग 
का पालन करना। 
आखिरकार, नाइग्रा फाल्स बहुत विशाल हैं।
क्या वाकई केवल क़रीब से 
एक नज़ारा देखने के लिए  
आपको अपनी जान को जोखिम 
में डालने की ज़रूरत है?  
पर हाँ, कुछ लोग हैं जो इससे भी 
भयानक जगहों से गिरकर ज़िंदा बचे हैं।  
क्या आप मान सकते हैं कि कोई विमान 
से गिर कर भी ज़िंदा बचा होगा?  
हम बताएंगे
‘‘क्या हो अगर’’ में।  
